Jyske Efterretninger, 1771-01-18
Det er beklageligt, at Borgerstandens Næring saavel i store som smaae Kiøbstæder bliver jo længere jo meere formindsket og undertrykket, forarmede Familier, øde Kiøbmænds Gaarde, tomme Pakhuuse, uformuende Haandverksfolk, og deslige Borgere, der ey kan sættes i Liighed med forrige Tiders Beboere, bevidne alt for tydeligen, at Kiøbstæderne overalt tage af - Det var ypperligt, om der kunde af de kyndigste, redeligste og beste Borgere i enhver Kiøbstæd, der besad god Jndsigt i deres Byes Fordeele og Mangler, udfindes et Forslag til at befordre de første, og afhielpe de sidste. Almindelige Formaninger og Opmuntringer, gjøre vel ey megen Virkning, men de skade dog ey heller; det er ikke nok, at der i Selskaber indbyrdes kan tales om den Sag, der angaaer Borgernes Beste, men her bør være Enighed og en priselig Nidkierhed i at raade Bod paa det, som trykker Borgerstandens Næring, at de, som have Eiendomme, kunde beholde samme, og faae den behøvende Assistence og Penge=Laan af publiqve Penge; thi hvorfor skal disse altid sættes i Jorde=Godser, og drages ud af Kiøbstæderne mon ikke Pant med Tiden kan blive lige saa fast og godt i det ene som i det andet, Det vilde vist befordre Kiøbstædernes Opkomst, naar enhver habil Handelsmand og slittig Haandverkmand kunde frem for alle andre være berettiged til at faae saadanne publiqve Penge til Laans at forrente, som paa visse Aar kunde blive staaende, saa havde han ey hvert Aar at frygte for Opsigelse, meget mindre at give Douceurer eller aparte Beviis for høyere Rente, end den tilladelige. Adskillige Forslag ere gjorte til Kiøbstædernes Opkomst. men hvortil nytte disse frugtesløse Undersøgninger, Skalde hindringer, som Uvidenhed og Misundelse have lagt i Veyen for samme, ryddes bort, da maae Sagen angribes med Alvorlighed, og her bør i Tide tænkes paa at befordre sine Medborgeres Beste. Lad os søge at forfremme det, hvorved Handel og Næring kunde tiltage, og afskaffe alt det, som er derimod; Lad os troeligen oppasse vort Kald, og enhver vise sig at være en ærlig, dydig og duelig Borger. - Grundige Forestillinger, grundige Skrifter, kunde maaskee hielpe meget hertil. - Nu, da vor dyrebare Konge har allernaadigst skiænket sine Undersaatter en fuldkommen SkriveFrihed, da redeligen sindede og for det almindelige Vel, samt deres Medborgeres sande Beste, nidkiere Patrioter kan skrive frit efter deres Jndsigt og Overbeviisning; Nu er det og Tiid for os her i Jylland at skrive, dog aldrig andet, end hvad der er overeensstemmende med det udkomne Rescript, om den forundte Skrive=Frihed; og da jeg har ladet mig sige, at Enhver uden Bekostning kan i disse Blade faae sine Patriotiske Tanker indrykkede, saa vil jeg derfor gjøre Begyndelsen hertil, og til den Ende fremsætter dette Spørsmaal. til nøyere Eftertanke og grundig Besvarelse: Kunde det ikke være gavnligere for Borger=Standen, i Aalborg, om den havde Jndqvartering, og derimod var befriet for den Hielpe=Skat og Jndqvarterings Afgift, som den nu med stor Besværlighed skal og maae udrede, der trykker alle, men meest den uformuende Haandværks=Mand, som har lidet eller intet at betale med? Spørsmaalet er af Vigtighed, og fortiener Besvarelse; men hverken Persons Anseelse eller forudfattede Meeninger maae skrække eller forhindre nogen fra at besvare samme efter beste Jndsigt, dog at det skeer paa en saa grundig og fuldstændig Maade, at Byens Opkomst og Borger=Standens Tarv allerne haves for Øyne, og intet i Svaret nævnes til nogens Fornærmelse; thi i saa Fald antages det ikke. Man ønsker, at de, der ville svare herpaa, ville nøye undersøge alt, hvad der baade kan siges med og imod denne Satz. og til den Ende gjøre sig Byens Fordeele og Mangler ret bekiendte, for med destostørre Vished at kunde oplyse og bestemme Besvarelsens Rigtighed. Denne Afhandling maae være tydelig og eftertrykkelig, dog ikke vidtløftigere, end at den vel kan rummes paa et Ark, og overalt saaledes forfatted, at den kan fortiene at komme for Lyset: Den maae være indsendt til Bogtrykkeriet inden 6 Uger fra Dato, læselig og vel skreven, under Forseigling med Paaskrift: Til Selskabet, som besørger de Jydske Efterretningers Udgave. For den beste Afhandling over denne Materie, som vorder trykt, vil jeg, til en Opmuntring for fleere, give Forfatteren til Belønning et Præmium, af 2 Courant Ducater, som skal nærmere blive i disse Blade bekiendtgjort og strax efter Paaske uddeeles. Jeg vil ikke haabe, at nogen Retsindig og Veltænkende skulde fortryde paa dette Forslag, da jeg efter min Evne og Leylighed, intet heller søger end at kunde bringe Sandhed frem for Lyset, og ved allehaande Opmuntringer gavne fleere.